νομοσ που ΠΡΟΒΛΕΠΕΙ για τον προΫπολογισμο του ΚΥΠΡΙΑΚΟΥ ΟΡΓΑΝΙΣΜΟΥ ΣΗΜΑΝΣΗΣ ΑΝΤΙΚΕΙΜΕΝΩΝ από ΠΟΛΥΤΙΜΑ ΜΕΤΑΛΛΑ για το οικονομικο ετοσ που ληγει την ΤΡΙΑΚΟΣΤΗ ΠΡΩΤΗ δεκεμβριου του ετουσ δυο χιλιαδεσ ΕΙΚΟΣΙ ΤΡΙΑ

|  |  |
| --- | --- |
| Προοίμιο. 20(Ι) του 2014123(Ι) του 2016133(Ι) του 2016159(Ι) του 2017. | ΕΠΕΙΔΗ, με βάση τις διατάξεις του περί Δημοσιονομικής Ευθύνης και του Δημοσιονομικού Πλαισίου Νόμου, ο ετήσιος προϋπολογισμός κάθε νομικού προσώπου δημοσίου δικαίου και κάθε συμπληρωματικός προϋπολογισμός αυτού, καταρτίζονται και κατατίθενται στη Βουλή των Αντιπροσώπων για ψήφιση κατά τον τρόπο και τη διαδικασία που αναφέρεται σε αυτόν,ΚΑΙ ΕΠΕΙΔΗ, είναι αναγκαία η πρόβλεψη για εκείνες τις δαπάνες του Κυπριακού Οργανισμού Σήμανσης Αντικειμένων από Πολύτιμα Μέταλλα για το έτος που λήγει την 31η Δεκεμβρίου 2023 για τις οποίες δεν έχει ήδη γίνει πρόβλεψη ή δε θα γίνει τέτοια αργότερα από οποιονδήποτε Νόμο, |
|  |  |
|  |  Για όλους τους πιο πάνω λόγους η Βουλή των Αντιπροσώπων ψηφίζει ως ακολούθως: |
|  |  |
| Συνοπτικός τίτλος. | 1. Ο παρών Νόμος θα αναφέρεται ως ο περί Προϋπολογισμού του Κυπριακού Οργανισμού Σήμανσης Αντικειμένων από Πολύτιμα Μέταλλα του 2023 Νόμος του 2022. |
|  |  |
| Έγκριση πληρωμής από το Ταμείο του Κυπριακού Οργανισμού Σήμανσης Αντικειμένων από Πολύτιμα Μέταλλα ποσού ύψους €620.894 για τη χρήση του έτους που λήγει την 31η Δεκεμβρίου 2023. | 2. Επιπροσθέτως των ποσών που έχουν ήδη προϋπολογιστεί νόμιμα για τη χρήση του Κυπριακού Οργανισμού Σήμανσης Αντικειμένων από Πολύτιμα Μέταλλα ή που θα προϋπολογιστούν αργότερα νόμιμα για τη χρήση αυτή, εγκρίνεται όπως πληρωθεί από το Ταμείο του Κυπριακού Οργανισμού Σήμανσης Αντικειμένων από Πολύτιμα Μέταλλα και χρησιμοποιηθεί για τη χρήση του έτους που λήγει την 31η  Δεκεμβρίου 2023 ποσό που δεν υπερβαίνει τις εξακόσιες είκοσι χιλιάδες και οκτακόσια ενενήντα τέσσερα ευρώ για την κάλυψη των δαπανών του Κυπριακού Οργανισμού Σήμανσης Αντικειμένων από Πολύτιμα Μέταλλα για την περίοδο αυτή. |
|  |  |
| Ειδίκευση των ποσών που θα δαπανηθούν. Πρώτος Πίνακας. | 3. Το ποσό που εγκρίνεται δυνάμει των διατάξεων του άρθρου 2 χορηγείται ως ειδικευμένη πίστωση για τις υπηρεσίες και τους σκοπούς που αναφέρονται στο Δελτίο Δαπανών που περιλαμβάνεται στον Πρώτο Πίνακα. |
|  |  |
| Χρησιμοποίηση του περισσεύματος ορισμένων ομάδων δαπανών για την κάλυψη του ελλείμματος άλλων ομάδων δαπανών κάτω από το ίδιο Κεφάλαιο.ΠρώτοςΠίνακας. | 4.-(1) Τηρουμένων των διατάξεων της πρώτης επιφύλαξης, εφ’ όσον το ολικό ποσό που θα δαπανηθεί για τις υπηρεσίες και τους σκοπούς που αναφέρονται και εξειδικεύονται αντίστοιχα, κάτω από τα άρθρα κάθε ομάδας δαπανών στον Πρώτο Πίνακα, δεν θα υπερβεί το ολικό ποσό που χορηγείται με τον παρόντα Νόμο ως ειδικευμένη πίστωση για τις εν λόγω υπηρεσίες και σκοπούς, αντίστοιχα, οποιοδήποτε περίσσευμα που προκύπτει από οποιοδήποτε ομάδα δαπανών για τις εν λόγω υπηρεσίες και σκοπούς, είτε από την εξοικονόμηση δαπανών πάνω στο εν λόγω άρθρο είτε γιατί το ποσό που ψηφίστηκε για το εν λόγω άρθρο υπερβαίνει το ποσό που απαιτήθηκε και δαπανήθηκε, με βάση τις διατάξεις του παρόντος Νόμου, σε σχέση με το εν λόγω άρθρο, δύναται, με την έγκριση του διοικητικού συμβουλίου του Κυπριακού Οργανισμού Σήμανσης Αντικειμένων από Πολύτιμα Μέταλλα, να διατεθεί και να δαπανηθεί για την κάλυψη του ελλείμματος οποιουδήποτε ποσού δαπανήθηκε πάνω σε οποιοδήποτε άρθρο άλλης ομάδας δαπανών σε οποιοδήποτε άλλο άρθρο του ιδίου Κεφαλαίου του Πρώτου Πίνακα: |
|  |  |
| Πρώτος Πίνακας. |  Νοείται ότι, οποιαδήποτε εξοικονόμηση πάνω στα άρθρα δαπανών του Κεφαλαίου 2 «Δαπάνες Προσωπικού» του Πρώτου Πίνακα δεν δύναται να διατεθεί και να δαπανηθεί για την κάλυψη του ελλείμματος οποιουδήποτε ποσού δαπανήθηκε πάνω σε οποιοδήποτε άρθρο άλλης ομάδας δαπανών, αλλά ούτε και οποιαδήποτε εξοικονόμηση πάνω σε οποιοδήποτε άρθρο άλλης ομάδας δαπανών δύναται να διατεθεί και να δαπανηθεί για την κάλυψη του ελλείμματος οποιουδήποτε ποσού από το πιο πάνω αναφερόμενο Κεφάλαιο δαπανών: |
|  |  |
|  |  Νοείται περαιτέρω ότι, οποιαδήποτε εξοικονόμηση από παράλειψη εκτέλεσης οποιασδήποτε υπηρεσίας ή σκοπού δεν θεωρείται εξοικονόμηση για τους σκοπούς του παρόντος άρθρου, παρά μόνο με την έγκριση του Υπουργού Ενέργειας, Εμπορίου και Βιομηχανίας. |
|  |  |
| Πρώτος Πίνακας. |  (2) Σε περίπτωση που δεν υπάρχουν εξοικονομήσεις, όπως προβλέπεται στο εδάφιο (1), δύναται μετά από έγκριση του Υπουργού Ενέργειας, Εμπορίου και Βιομηχανίας να μεταφερθούν πιστώσεις από το άρθρο «Διάφορα-Μη Προβλεπόμενες Δαπάνες» του Κεφαλαίου 3 «Λειτουργικές Δαπάνες» του Πρώτου Πίνακα και να δαπανηθούν για την κάλυψη του ελλείμματος οποιουδήποτε ποσού δαπανήθηκε σε οποιαδήποτε άλλη ομάδα δαπανών των Κεφαλαίων του Πρώτου Πίνακα. |
|  |  |
|  |  (3) Εντός ενός (1) μηνός από την έγκριση του Υπουργού Ενέργειας, Εμπορίου και Βιομηχανίας σύμφωνα με τις διατάξεις των εδαφίων (1) και (2), κατατίθεται από αυτόν στη Βουλή των Αντιπροσώπων έκθεση που να δεικνύει τις περιπτώσεις στις οποίες δόθηκε τέτοια έγκριση και τις συνθήκες κάτω από τις οποίες αυτή χορηγήθηκε. |
|  |  |
|  |  (4) Κάθε υπέρβαση κονδυλίων, κατά παράβαση της διαδικασίας που προβλέπεται στα εδάφια (1) και (2), θεωρείται ότι δεν έγινε νόμιμα και οι λειτουργοί που ασκούν έλεγχο πάνω στα κονδύλια από τα οποία έγινε η υπέρβαση καθίστανται προσωπικά υπεύθυνοι για κάθε υπέρβαση που διενεργήθηκε ή θα διενεργηθεί. |
|  |  |
| Μείωση κλιμάκων εισδοχής.Παράρτημα Β. | 5.-(1) Ανεξαρτήτως των διατάξεων οποιουδήποτε άλλου νόμου ή Κανονισμών που ρυθμίζουν τη μισθοδοσία των δημόσιων θέσεων, πρόσωπα που από την 1η Ιανουαρίου 2012 και στο εξής διορίζονται σε θέσεις Πρώτου Διορισμού ή σε θέσεις Πρώτου Διορισμού και Προαγωγής στις κατώτερες θέσεις των υφιστάμενων δομών θέσεων που περιλαμβάνονται στον παρόντα Νόμο ή προσλαμβάνονται πάνω σε έκτακτη βάση ή με σύμβαση για εκτέλεση καθηκόντων που αντιστοιχούν στις κατώτερες θέσεις των υφιστάμενων δομών του Κυπριακού Οργανισμού Σήμανσης Αντικειμένων από Πολύτιμα Μέταλλα, λαμβάνουν κατά τα δύο (2) πρώτα έτη της υπηρεσίας ή απασχόλησής τους ετήσιο βασικό μισθό ανάλογα με τη μισθοδοτική κλίμακα της θέσης στην οποία διορίζονται ή προάγονται ή προσλαμβάνονται, όπως δεικνύεται στο Παράρτημα Β «Μείωση κλιμάκων εισδοχής».  |
|  |  |
|  |  (2) Με τη συμπλήρωση των είκοσι τεσσάρων (24) μηνών υπηρεσίας ή απασχόλησης στους υπό αναφορά βασικούς μισθούς των μειωμένων κλιμάκων εισδοχής, ο εργοδοτούμενος τοποθετείται στην αρχική βαθμίδα της μισθοδοτικής κλίμακας της θέσης, όπως αυτή αναφέρεται στο οικείο σχέδιο υπηρεσίας ή σε σημείωση στον παρόντα Νόμο. |
|  |  |
|  |  (3) Ενδεχόμενη προηγούμενη υπηρεσία ή απασχόληση σε μειωμένη κλίμακα εισδοχής, συμψηφίζεται με υπηρεσία ή απασχόληση σε μειωμένη κλίμακα εισδοχής άλλης θέσης ή καθεστώτος απασχόλησης στον ίδιο εργοδότη, για σκοπούς συμπλήρωσης των είκοσι τεσσάρων (24) μηνών:  |
|  |  |
|  |  Νοείται ότι, για σκοπούς συμπλήρωσης των είκοσι τεσσάρων (24) μηνών λαμβάνονται υπόψη οι ίδιες περίοδοι υπηρεσίας ή απασχόλησης που λαμβάνονται υπόψη για σκοπούς παραχώρησης της ετήσιας μισθοδοτικής προσαύξησης.  |
|  |  |
|  |  (4) Για τους σκοπούς του παρόντος άρθρου, ο όρος «θέσεις» περιλαμβάνει μόνιμες θέσεις στον Κυπριακό Οργανισμό Σήμανσης Αντικειμένων από Πολύτιμα Μέταλλα με τις υπό αναφορά κλίμακες εισδοχής και ο όρος «πρόσωπα που προσλαμβάνονται πάνω σε έκτακτη βάση ή με σύμβαση» περιλαμβάνει εργοδοτούμενους σε έκτακτη βάση ή εργοδοτούμενους καθορισμένης διάρκειας ή εργοδοτούμενους αορίστου χρόνου και άλλους με παρόμοιο καθεστώς απασχόλησης που προσλαμβάνονται σύμφωνα με τον κατά περίπτωση Νόμο: |
|  |  |
|  |  Νοείται ότι, οι πιο πάνω διατάξεις δεν τυγχάνουν εφαρμογής στην περίπτωση- |
|  |  |
|  |  | (α) υπαλλήλων που κατέχουν μόνιμη θέση, οι οποίοι είτε διορίστηκαν πριν την 1η Ιανουαρίου 2012, είτε μετά την ημερομηνία αυτή και υπηρέτησαν συνολικά για είκοσι τέσσερις (24) μήνες σε μειωμένη κλίμακα εισδοχής και χωρίς να μεσολαβήσει διακοπή, διορίζονται ή προάγονται σε άλλη θέση ή αποσπώνται για οποιοδήποτε σκοπό,  |
|  |  |  |
|  |  | (β) έκτακτου υπαλλήλου ή με σύμβαση προσωπικού, που είτε είχε προσληφθεί πριν την 1η Ιανουαρίου 2012 είτε μετά την ημερομηνία αυτή και απασχολήθηκε συνολικά για είκοσι τέσσερις (24) μήνες σε μειωμένη κλίμακα εισδοχής και διορίζεται σε θέση χωρίς να έχει μεσολαβήσει διακοπή μεταξύ της ημερομηνίας διορισμού και της απασχόλησης σε έκτακτη βάση ή με σύμβαση,  |
|  |  |  |
|  |  | (γ) έκτακτου υπαλλήλου ή με σύμβαση προσωπικού του οποίου διαφοροποιούνται οι όροι απασχόλησης, χωρίς να έχει μεσολαβήσει διακοπή στην απασχόληση στον Κυπριακό Οργανισμό Σήμανσης Αντικειμένων από Πολύτιμα Μέταλλα και είτε έχει προσληφθεί πριν την 1η Ιανουαρίου 2012 είτε μετά την ημερομηνία αυτή και έχει ήδη απασχοληθεί συνολικά για είκοσι τέσσερις (24) μήνες σε μειωμένη κλίμακα εισδοχής,  |
|  |  |  |
|  |  | (δ) ωρομίσθιου προσωπικού που διορίζεται σε μόνιμη θέση χωρίς να έχει μεσολαβήσει διακοπή της απασχόλησης, και  |
|  |  |  |
|  |  | (ε) μόνιμου ή έκτακτου ή ωρομίσθιου προσωπικού της κρατικής υπηρεσίας ή νομικού προσώπου δημοσίου δικαίου που διορίζεται σε μόνιμη θέση στον Κυπριακό Οργανισμό Σήμανσης Αντικειμένων από Πολύτιμα Μέταλλα καθώς και μόνιμου ή έκτακτου προσωπικού της κρατικής υπηρεσίας ή νομικού προσώπου δημοσίου δικαίου που προσλαμβάνεται σε έκτακτη βάση στον Κυπριακό Οργανισμό Σήμανσης Αντικειμένων από Πολύτιμα Μέταλλα, χωρίς να έχει μεσολαβήσει διακοπή της απασχόλησης, και, είτε είχε διοριστεί ή προσληφθεί πριν την 1η Ιανουαρίου 2012 στην κρατική υπηρεσία ή σε νομικό πρόσωπο δημοσίου δικαίου είτε είχε υπηρετήσει ή απασχοληθεί στην κρατική υπηρεσία ή σε νομικό πρόσωπο δημοσίου δικαίου συνολικά για είκοσι τέσσερις (24) μήνες σε μειωμένη κλίμακα εισδοχής πριν διοριστεί στον Κυπριακό Οργανισμό Σήμανσης Αντικειμένων από Πολύτιμα Μέταλλα: |
|  |  |
|  |  Νοείται ότι, υπηρεσία ή απασχόληση σε μειωμένη κλίμακα εισδοχής στην κρατική υπηρεσία ή στο νομικό πρόσωπο δημοσίου δικαίου συμψηφίζεται με υπηρεσία ή απασχόληση σε μειωμένη κλίμακα εισδοχής στον Κυπριακό Οργανισμό Σήμανσης Αντικειμένων από Πολύτιμα Μέταλλα για σκοπούς συμπλήρωσης των είκοσι τεσσάρων (24) μηνών.  |
|  |  |
|  |  (5) Ο Υπουργός Οικονομικών έχει εξουσία να αποφασίζει για την άρση ανωμαλιών και την επίλυση προβλημάτων που δυνατό να προκύψουν από την εφαρμογή των διατάξεων του παρόντος άρθρου. |
|  |  |
| Απαγόρευση προσλήψεων για κάλυψη έκτακτων αναγκών. | 6.-(1) Ανεξαρτήτως των διατάξεων του παρόντος Νόμου και οποιουδήποτε άλλου σε ισχύ νόμου ή Κανονισμών που εκδίδονται δυνάμει νόμου, ουδεμία δαπάνη διενεργείται για την πρόσληψη εργοδοτουμένων ορισμένου χρόνου για το έτος 2023.  |
|  |  |
|  |  (2) Απαγορεύεται η αντικατάσταση υπαλλήλων που αποχωρούν από την υπηρεσία για οποιοδήποτε λόγο με νέες προσλήψεις εργοδοτουμένων καθορισμένης διάρκειας.  |
|  |  |
|  |  (3) Η απασχόληση εποχικού ωρομίσθιου προσωπικού για το έτος 2023 διατηρείται στα ίδια επίπεδα με το έτος 2022.  |
|  |  |
| Φορολόγηση εισοδημάτων. | 7. Ανεξαρτήτως των διατάξεων οποιουδήποτε άλλου νόμου ή Κανονισμών που εκδίδονται δυνάμει νόμου, τα επιδόματα παραστάσεως και φιλοξενίας υπόκεινται σε φόρο εισοδήματος.  |
|  |  |
| Απασχόληση συνταξιούχων προσώπων.97(Ι) του 1997 3(Ι) του 1998 77(Ι) του 1999 141(Ι) του 2001 69(Ι) του 2005 37(Ι) του 2010 94(Ι) του 2010 31(Ι) του 2012 131(Ι) του 2012.Επίσημη Εφημερίδα, Παράρτημα Τρίτο (Ι):29.05.2015. | 8. Απαγορεύεται η διενέργεια οποιασδήποτε δαπάνης κάτω από οποιοδήποτε άρθρο και Κεφάλαιο του παρόντος Νόμου για την απασχόληση με οποιονδήποτε τρόπο συνταξιούχου προσώπου σύμφωνα με τις διατάξεις του περί Συντάξεων Νόμου και τις πρόνοιες των περί Κυπριακού Οργανισμού Σήμανσης Αντικειμένων από Πολύτιμα Μέταλλα (Συντάξεις και Φιλοδωρήματα) Κανονισμών, στο βαθμό που αυτές εφαρμόζονται:  |
|  |  |
|  |  Νοείται ότι, οι διατάξεις του παρόντος άρθρου δεν τυγχάνουν εφαρμογής αναφορικά με την απασχόληση συνταξιούχων προσώπων- |
|  |  |
|  | (α) | σε πολιτειακό αξίωμα·  |
|  |  |  |
|  | (β) | τα οποία δεν συμπλήρωσαν το εξηκοστό πέμπτο (65ο) έτος της ηλικίας τους κατά τον χρόνο έναρξης της απασχόλησής τους· |
|  |  |  |
|  | (γ) | τα οποία απασχολούνται δυνάμει των διατάξεων οποιουδήποτε ειδικού νόμου·  |
|  |  |  |
|  | (δ) | σε περίπτωση που δεν δημιουργείται υπαλληλική σχέση·  |
|  |  |  |
| 73(Ι) του 2016205(Ι) του 202074(Ι) του 2022. | (ε) | των οποίων οι υπηρεσίες εξασφαλίζονται με σύμβαση υπηρεσιών δυνάμει των διατάξεων του περί της Ρύθμισης των Διαδικασιών Σύναψης Δημοσίων Συμβάσεων και για Συναφή Θέματα Νόμου. |
|  |  |
| Λειτουργός που ασκεί έλεγχο πάνω στα κονδύλια.Συμπλήρωμα.Πρώτο Μέρος. | 9. Ο λειτουργός που αναφέρεται στο Πρώτο Μέρος του Συμπληρώματος ορίζεται ως ο λειτουργός που ασκεί έλεγχο πάνω στα κονδύλια του Κυπριακού Οργανισμού Σήμανσης Αντικειμένων από Πολύτιμα Μέταλλα και περιλαμβάνει οποιοδήποτε άλλο λειτουργό στον οποίο εκχωρείται η εξουσία αυτή από τον ίδιο.  |
|  |  |
| Λειτουργός υπεύθυνος για την είσπραξη των εσόδων.Συμπλήρωμα.Δεύτερο Μέρος. | 10. Ο λειτουργός που αναφέρεται στο Δεύτερο Μέρος του Συμπληρώματος ορίζεται ως ο λειτουργός υπεύθυνος για την είσπραξη των εσόδων του Κυπριακού Οργανισμού Σήμανσης Αντικειμένων από Πολύτιμα Μέταλλα και περιλαμβάνει οποιοδήποτε άλλο λειτουργό στον οποίο εκχωρείται η εξουσία αυτή από τον ίδιο. |

Αρ. Φακ.: 23.01.063.223-2022

ΝΚ/ΘΗ